钦定古今图书集成/明伦汇编/官常典/第714卷 > 赵思
## 钦定古今图书集成/明伦汇编/官常典/第714卷 > 赵思

按《后燕录》：“思宦者，仕宝为中黄门令。宝之自龙城奔
黎阳也，宝叔冀州牧、范阳王德自邺徙居滑台，称燕
王，置百官。宝遣思召德弟锺奉迎。锺本劝德称帝，闻
思来，恶之，执以付狱，而驰白德。德与群下议奉迎事，
其黄门侍郎张华等皆沮之。德乃遣其将慕舆护率
壮士数百随思而北，声言迎卫，实谋弑之。”初，宝既遣
思后，知德已摄位称制，惧而北奔。护至黎阳，无所见，
执思以还。德以思闲习典故，将任之。思求还就宝，德
不许，固留之。思怒曰：“周室衰微，晋、郑夹辅。汉有七国
之难，实赖梁王殿下亲则叔父，位为上台，不能率先
群后，以匡王室，而幸根本之倾，为赵王伦之事。思虽
无申胥哭楚之效，尤慕龚君宾不生莽”，世德怒，杀之。